SUPER วิ่งเกินหน้าข่าวดี.!?
เป็นข่าวดีต่อหุ้นบริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER กับการยื่นไฟลิ่งจัดตั้งอิน ฟราฟันด์ มูลค่า 9,000 ล้านบาท แต่ว่าราคาหุ้น SUPER ดูจะวิ่งนำหน้าข่าวดีไกลเกินไปซะแล้ว..หลังราคากระชากขึ้นแรงรับข่าวนี้ไปหมดแล้ว
1 ต.ค. 2561

สำนักข่าวรัชดา
เป็นข่าวดีต่อหุ้นบริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER กับการยื่นไฟลิ่งจัดตั้งอิน ฟราฟันด์ มูลค่า 9,000 ล้านบาท แต่ว่าราคาหุ้น SUPER ดูจะวิ่งนำหน้าข่าวดีไกลเกินไปซะแล้ว..หลังราคากระชากขึ้นแรงรับข่าวนี้ไปหมดแล้ว
การทำ CPR (ปั๊มหัวใจ) หุ้น SUPER (รอบใหม่) มาจากช่วงต้นเดือนก่อน มีข่าวบอร์ดไฟเขียวขายสินทรัพย์เข้ากองทุนฯ เท่านั้นแหละ..พ่อคุณเอ๊ย..หุ้น SUPER วิ่งพล่านดั่งว่ายื่นไฟลิ่งแล้ว..ขอย้ำแค่ “มติบอร์ด” เท่านั้น..จากนั้น “มโนจินตนาการ” กันต่อดันหุ้น SUPER ไปถึง 0.90 บาท
ว่ากันว่ารอบนี้ “ขาใหญ่” ตบทรัพย์ไปพอสมควร..แต่คงไม่เท่างวดที่เคยสาดทิ้งแถว ๆ 1.50 บาท เมื่อช่วงปลาย พ.ค.ที่ผ่านมา คราวนี้เกิดอาการ “หลังหัก” ต้องเข้าเฝือกกันถ้วนหน้า..!!?
สตอรี่ว่าด้วย “อินฟราฟันด์” ถูกจัดเป็นอีกหนึ่งเครื่องมือ..ที่ขาใหญ่จะ “พาน้องไปแอ่วดอย” อีกครั้ง..!!
ปฏิเสธไม่ได้ว่าการจัดตั้ง “อินฟราฟันด์” เป็นข่าวดีต่อหุ้น SUPER ออฟไซด์มากเกินพอควรแล้ว..!?
การจัดตั้ง “อินฟราฟันด์” ถือเป็นการปลดล็อกปัญหา “หนี้สูง กำไรต่ำ” ได้ระดับหนึ่งเลยทีเดียว ดูจากงบการเงินล่าสุด (30 มิ.ย.61) SUPER มีอัตราหนี้สินต่อทุน (D/E) 2.21 เท่า
ด้วยสมมติฐานบันทึกรายได้จากการขายสินทรัพย์เข้า “อินฟราฟันด์” มูลค่า 9,000 ล้านบาท และนำเงินมาชำระหนี้ 4,150 ล้านบาท ที่เหลือรองรับการขยายงานทั้งในและต่างประเทศ
นั่นทำให้หนี้สินต่อทุน (D/E) ลดเหลือ 2.02 เท่า  แม้ลดลงไปเพียง 0.19 เท่า แต่เมื่อหนี้เงินต้นหายไป 4,150 ล้านบาท นั่นทำให้ภาระดอกเบี้ยลดลงตามไปด้วย
แต่ปัญหา..อยู่ที่ว่า “ไม่ได้เกิดขึ้นปีนี้” นั่นจึงเท่ากับว่า กำไร SUPER ปีนี้ จะถูกกดทับด้วยภาระดอกเบี้ยจ่าย..แม้ว่ารายได้จะเติบโตมากขึ้นก็ตาม
มองในเชิงพื้นฐาน SUPER ถือเป็นธุรกิจที่มีเสถียรภาพด้านรายได้ค่อนข้างมาก แม้แลกมาด้วยต้นทุนทางเงินที่สูงก็ตามที การจัดตั้ง “อินฟราฟันด์” จึงเป็นการแก้ปัญหาต้นทุนทางการเงินและแสวงหาโอกาสใหม่ที่ไม่ใช่โซลาร์ฟาร์ม ภายใต้ต้นทุนไม่สูงเว่อร์วังจนเกินไป
ต่างกับราคาพฤติกรรมหุ้น SUPER ไม่ต่างอะไรกับ “รถตู้จับเด็ก” ที่คนเล่นมีโอกาสซวยแบบไม่รู้ตัวได้..!!??
…อิ อิ อิ…